text: Kører for Julemærkesagen 
  20 august 2011 kl. 11.58
  Motorcykler fra hele landet kørte lørdag til Julemærkehjemmet i Kollund.
  For femte år i træk mødtes motorcyklister fra hele landet for at samle penge ind til Julemærkehjemmet i Kollund. 
  Der var opsamlingssteder i Jylland, på Fyn og Sjælland. Ved 12.30-tiden nåede de mange motorcykler frem til Kollund, hvor der blev hygget med pølser og våde varer. 
  De seneste fire år er overskuddet, der går til Julemærkehjemmet, landet på mellem 21.000 og 36.000 kroner.
  